
σης - Υπόδησης στο ΥΕΘΑ/ΓΕΣ. 3 

Μετάθεση χρόνου έναρξης υποχρεωτικής χρήσης φορολογικών τα¬ 
μειακών μηχανών για τους υπόχρεους που τηρούν βιβλίο αποθή¬ 

Κήρυξη υποχρεωτικής της από 20.2.92 ΣΣΕ των εργαζομένων Λι¬ 
θογράφων όλης της χώρας ... 5 

Κήρυξη υποχρεωτικής της από,23.7.91 ΣΣΕ των εργατοτεχνιτών 

ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) -'— 

Έγκριση σύστασης του κοινωφελούς ιδρύματος με την επωνυμία 
«ΙΔΡΥΜΑ ΑΠΟΣΤΟΛΟΥ ΚΑΓΙΑ ΕΚ ΚΙΣΣΟΥ ΠΗΛΙΟΥ» και κύ¬ 
ρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 25.2.1985 ιδιόγραφη διαθήκη του Αποστόλου Σταμα- 
τίου Κάγια, που δημοσιεύθηκε με το αριθ. 1532/2.5.1985 πρακτικό 
του Μον. Πρωτοδικείου Αθηνών με την οποία συστήθηκε κοινωφελές 
ίδρυμα με την επωνυμί «ΙΔΡΥΜΑ ΑΠΟΣΤΟΛΟΥ ΚΑΓΙΑ ΕΚ ΚΙΣΣΟΥ 
ΠΗΛΙΟΥ» και με έδρα την Αθήνα. 

2. Τις διατάξεις των άρθρων: 

α) 95 και 98 του Α.Ν. 2039/39, β) 101 και 119 του Εισαγωγικού 
Νόμου του Αστικού Κώδικα και γ) 108 και 110 του Αστικού κώδικα. 

3. Την από 12.11.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Εσωτερικών και Οικονομικών, αποφα¬ 
σίζουμε: 

Άρθρο μόνο 

1. Εγκρίνουμε τη σύσταση του κοινωφελούς ιδρύματος με την επω¬ 
νυμία «ΙΔΡΥΜΑ ΑΠΟΣΤΟΛΟΥ ΚΑΓΙΑ ΕΚ ΚΙΣΣΟΥ ΠΗΛΙΟΥ», η 
οποία έγινε από τον Απόστολο Σταματίου Κάγια με την από 25.2.1985 


ιδιόγραφη διαθήκη του που δημοσιεύθηκε με το αριθ. 1532/2.5.1985 
πρακτικό του Μον. Πρωτοδικείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δικαίου, υπά¬ 
γεται στην εποπτεία και τον έλεγχο των Υπουργών Εσωτερικών και Οι¬ 
κονομικών και διέπεται από τις διατάξεις της παραπάνω συστατικής 
του πράξης, του παρακάτω οργανισμού, του Α.Ν. 2039/39 και των 
διαταγμάτων που εκδόθηκαν ή θα εκδοθούν, σε εκτέλεση του νόμου τού¬ 
του. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείτει από δώδεκα (12) άρθρα και καταχωρίζεται 
παρακάτω: 


ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΔΡΥΜΑ ΑΠΟΣΤΟΛΟΥ ΚΑΓΙΑ ΕΚ ΚΙΣΣΟΥ ΠΗΛΙΟΥ». 

Άρθρο 1 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΔΡΥΜΑ ΑΠΟΣΤΟ¬ 
ΛΟΥ ΚΑΓΙΑ ΕΚ ΚΙΣΣΟΥ ΠΗΛΙΟΥ» που συστήθηκε από τον Από¬ 
στολο Σταματίου Κάγια με την από 25.2.1985 ιδιόγραφη διαθήκη του, 
που δημοσιεύθηκε με το αριθ. 1532/2.5.85 πρακτικό του Μον. Πρω¬ 
τοδικείου Αθηνών, αποτελεί νομικό πρόσωπο ιδωτικού δικαίου και διέ- 
πεται από τις διατάξεις της παραπάνω συστατικής πράξης, του παρό¬ 
ντος οργανισμού, του Α.Ν. 2039/39, όπως κάθε φορά ισχύει ο νόμος 
αυτός και των διαταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2 
Σκοποί 

Σκοποί του ιδρύματος είναι: 

α) Η κατασκευή και σκυρόστρωση της ήδη χαραχθείσης οδού που 
συνδέει την Κοινότητα Κισσού με το χωριό Χάνια Νομού Μαγνησίας, 
εφ’ όσον το έργο αυτό δεν έχει εκτελεσθεί. 

β) Η βελτίωση του ρυμοτομικού σχεδίου της Κοινότητας Κισσού. 

γ) Η κατασκευή σταδιακώς και στη συνέχεια συντήρηση των οδών 
καθώς και κατασκευή και συντήρηση άλλων μικρών έργων στην Κοινό¬ 
τητα Κισσδύ. 

Η επιλογή του κάθε φορά εκτελεστέου έργου θα γίνεται από το Διοι- 

χητικό Συμβούλιο του ιδρύματος μετά συνεννόηση με την Κοινότητα 
Κισσού Πηλίου. 

Άρθρο 3 

Περιουσία - Πόροι 

1. Περιουσία του ιδρύματος αποτελούν: 

Α’ Ακίνητα. 

α) Ένα διαμέρισμα του πρώτου ορόφου της πολυκατοικίας που βρί¬ 
σκεται στην οδό Φυλής 278 (Κ. Πατήσια), επιφάνειας 68 μ 2 . 

β) Ένα διαμέρισμα του τετάρτου ορόφου της πολυκατοικίας που βρί¬ 
σκεται στην οδό Μιχαήλ Νομικού 30 (Κ. Πατήσια), επιφάνειας 33,50 

μ 2 · 

γ) Ένα διαμέρισμα του ισογείου ορόφου της πολυκατοικίας που βρί¬ 
σκεται στην οδό Μαυρογένους 11 (Πατήσια) επιφάνειας 47 μ 2 . 

δ) Ένα διαμέρισμα του τετάρτου ορόφου της πολυκατοικίας που βρί¬ 
σκεται στην οδό Νικοπόλεως 30 (Πατήσια), επιφάνειας 20 μ 2 . 

ε) Ένα διαμέρισμα του ισογείου ορόφου της πολυκατοικίας που βρί¬ 
σκεται στην οδό Λουκοπούλου 1-3 (Πατήσια), επιφάνειας 40 μ 2 . 

στ) Ένα διαμέρισμα του υπογείου ορόφου της πολυκατοικίας που 
βρίσκεται στην οδό Μηθύμνης 73 (Πατήσια), επιφάνειας 26, 61 μ 2 . 
Β'. Κινητά - Μετρητά. 

α) 16.911,44 Δολλάρια ΗΠΑ, κατατεθειμένα στον αριθ. 747.611 - 
6 προθεσμιακό λογαριασμό Στεγαστικού Ταμιευτηρίου της Εθνικής 
Κτηματικής Τράπεζας της Ελλάδος. 

β) 17.279,93 Δολλάρια ΗΠΑ, κατατεθειμένα στον αριθμ. 
748049-0 λογαριασμό της ως άνω Τράπεζας. 

γ) 7.633 Δολλάρια ΗΠΑ, κατατεθειμένα στον αριθ. 040/15/ 
524567-2 προθεσμιακό λογαριασμό της Εθνικής Τράπεζας της Ελλά¬ 
δος. 

δ) 18.069,92 Δολλάρια ΗΠΑ, κατατεθειμένα στον αριθ. 040/15/ 
524072-7 προθεσμιακό λογαριασμό της Εθνικής Τράπεζας της Ελλά¬ 
δος. 

ε) Ένα ετήσιο τραπεζικό ομόλογο ΕΤΕΒΑ ύπ’ αριθ. 000744 σειράς 
900 με τιμή εξόφλησης 1.071.000 δραχ. 

στ) Κατάθεση (σε συνάλλαγμα) στον υπ’ αριθ. μητρώου 918.761 βι¬ 
βλιάριο της Εθνικής Κτηματικής Τράπεζας. 

ζ) Κατάθεση στον υπ’ αριθ. 7923430 λογαριασμό του Ταχυδρομι¬ 
κού Ταμιευτηρίου εκ δραχ. 603. 

η) Κατάθεση στον υπ’ αριθ. 040/7/409040 λογαριασμό της Εθνι¬ 
κής Τράπεζας της Ελλάδος εκ δραχ. 1.523. 

θ) Κατάθεση στον υπ’ αριθ. 20944587 λογαριασμό της Εμπορικής 
Τράπεζας ύψους 730.000 δραχ. περίπου. 

ι) Το περιεχόμενο της αριθ. 304 χρηματοθυρίδας της Εθνικής Τρά¬ 
πεζας της Ελλάδος Κεντρικού Καταστήματος. 

Γ) Οποιοδήποτε άλλο περιουσιακό στοιχείο βρεθεί να ανήκει στην 
κληρονομιά Αποστόλου Κάγια. 

2. Σύμφωνα με τις διατάξεις της διαθήκης του Αποστόλου Κάγια οι 
καταθέσεια της κληρονομιάς σε συνάλλαγμα δεν θα δραχμοποιηθούν 
αλλά θα διατηρηθούν, προκειμένου οι τόκοι τους να διαθέντονται για την 
εκπλήρωση των σκοπών του ιδρύματος. 

Επίσης το ίδρυμα θα διατηρεί και λογαριασμό Ταμιευτηρίου, που θα 
τροφοδοτείται από τις εις δραχμές καταθέσεις του διαθέτη και τα μι¬ 
σθώματα των ακινήτων του ιδρύματος. 

Από τον λογαριασμό αυτό θα αποσύρονται τα απαιτούμενα ποσά γιά 
τα έξοδα της διαχείρισης και συντήρησης των ακινήτων, την εξόφληση 
φόρων και γενικά για εξόφληση πάσης φύσεως εξόδων του ιδρύματος, 
εφ’ όσον βέβαια υπάρχουν σχετικές προβλέψεις στον εγκεκριμένο προϋ¬ 
πολογισμό. 

Εφ’ όσον από το Διοικητικό Συμβούλιο του ιδρύματος κριθεί σκόπιμο, 
τότε δύναται μέρος του λογαριασμού Ταμιευτηρίου να μεταφερθεί σε κα¬ 
τάθεση προθεσμίας, εάν όμως τούτο δεν δημιουργεί πρόβλημα στην 
εμπρόθεσμη εξόφληση των εξόδων του ιδρύματος. 

3. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους πιστωτι¬ 
κούς Οργανισμούς. 


γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, κληρονομιές και δωρεές, οποιουδήποτε φυσικού ή νομικού προσώ¬ 
που, προς αυτό. 

Άρθρο 4 

Διοίκηση 

1. Το ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) εκάστοτε Πρόεδρο Κοινότητας Κισσού Πηλίου. 

β) έναν εκπρόσωπο του Υπουργείου Εσωτερικών. 

γ) έναν εκπρόσωπο του Υπουργείου Οικονομικών. 

δ) και ε) δύο Κοινοτικούς Συμβούλους που θα εκλέγονται από το Κοι¬ 
νοτικό Συμβούλιο Κισσού και θα ανήκουν ο πρώτος στην πλειοψηφία και 
ο δεύτερος στη μειοψηφία. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, (ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα α’, δ’ και ε’ μέλη του Διοικητικού Συμβουλίου, οι κενές θέσεις θα 
συμπληρώνονται μετά πρόταση του Κοινοτικού Συμβουλίου Κισσού, 
των δε β' και γ' μελών μετά πρόταση των αντίστοιχων Υπουργών Εσω¬ 
τερικών και Οικονομικών. 

4. Το Διοικητικό Συμβούλιο συνεδριάζει στην έδρα του ιδρύματος ή 
στην Κοινότητα Κισσού, τακτικά κάθε τετράμηνο και έκτακτα οπότε το 
ζητήσει ο Πρόεδρος ή δύο από τα μέλη του, με γραπτή αίτησή τους προς 
τον Πρόεδρο, πάντοτε όμως έπειτα από πρόσκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απόντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

Το Διοικητικό Συμβούλιο βρίσκεται σε νόμιμη σύνθεση ακόμη και άν 
τα μέλη του περιορισθούν μέχρι του αριθμού 3. 

Στην περίπτωση αυτή όμως για λήψη έγκυρης απόφασης απαιτείται 
σύμφωνη γνώμη των 3 μελών του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερι¬ 
σχύει η γνώμη με την οποία συντάσσεται ο Πρόεδρος. 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από 3 συνεχείς συνεδριάσεις, θεωρείται ότι 
έχει παραιτηθεί και η κενή θέση αυτού συμπληρώνεται κατά τα οριζό¬ 
μενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. 

Δικαιούνται όμως οδοιπορικών ή άλλων εξόδων που δαπάνησαν για 
την εκτέλεση υπηρεσίας του ιδρύματος, εφόσον έγιναν έπειτα από ειδική 
εντολή του Διοικητικού Συμβουλίου και αποδεικνύεται ότι πραγματο¬ 
ποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού, του Α.Ν. 2039/39 και των διαταγμάτων που 
εκδόθηκαν ή θα εκδοθούν, σε εκτέλεση του νόμου τούτου, καθώς και 
των λοιπών σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το νόμο Αρχή (Υπουργό Οικονομικών ή Νομάρχη Αθη¬ 
νών) τον προϋπολογισμό και απολογισμό του ιδρύματος, σύμφωνα με 
τις διατάξεις των άρθρων 101 και 102 του ΑΝ 2039/39 και του από 
20.12.1939 Β.Δ/τος (ΦΕΚ 552/Α/1939). 

Μαζί με τον απολογισμό, καταρτίζει, ψηφίζει και υποβάλλει και το 
γενικό ισολογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. 

Προσδιορίζει τα δικαιώματα, τις υποχρεώσεις και τα ειδικότερα κα¬ 
θήκοντα του παραπάνω προσωπικού, καθώς και την αμοιβή του, σύμ¬ 
φωνα με τους όρους των συλλογικών συμβάσεων εργασίας και τις δια¬ 
τάξεις γενικότερα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. 

Οι προσκλήσεις για συνεδρίαση στέλνονται στα μέλη του Διοικητικού 
Συμβουλίου δέκα (10) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. 

Θέμα που δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2. Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 7 

Αρμοδιότητες Γραμματέα 

1. Ο Γρ^ιιιιατέας του ιδρύματος: 

α) Συνυπογράφει Πρόεδρο κάθε έγγραφο του ιδρύματος προς 

τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία. 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη αφαγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντοτε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 8 

Αρμοδιότητες Ταμία 
1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματος που ορίζονται στο άρθρο 73 του ΑΝ 2039/39, έχοντας την ευχέ¬ 
ρεια να παρακρατεί από αυτά ένα μικρό ποσό, που είναι αναγκαίο για 
την πληρωμή έκτακτων και επειγουσών δαπανών του ιδρύματος, το 


ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9 

Οικονομική διαχείριση 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την Ιην Ιανουάριου και λήγει την 31η Δεκεμ¬ 
βρίου του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει απο την 
ημέρα δημοσίευσης στην Εφημερίδα της Κυβέρνησης του σχετικού 
Π.Δ/τος έγκρισης της σύστασης του ιδρύματος, η οποία μπορεί να πα- 
ραταθεί μέχρι την 31η Δεκεμβρίου του επόμενου ημερολογιακού έτους, 
με' απόφαση του Διοικητικού Συμβουλίου που λαμβάνεται στην πρώτη 
συνεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του ΑΝ 2039/39 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 10 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου 

γ) Βιβλίο λογιστικής παρακολούθησης, στο οποίο καταχωρίζονται με 
χρονική σειρά και με λογιστική τάξη, όλα τα έσοδα και έξοδα του ιδρύ¬ 
ματος που πραγματοποιούνται στη διάρκεια της χρήσης. 

δ) Βιβλίο - μητρώο εκτελεσθέντων έργων. 

ε) Στελέχη αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περιουσίας του ιδρύματος και της εκτέλεσης των σκοπών του. 

Άρθρο 11 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του ΑΝ 2039/39 και 110 και 119 του Αστικού Κώδικα, ύστερα 
από πρόταση του Διοικητικού Συμβουλίου αυτού. 

Άρθρο 12 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται στην Κοινότητα Κισσού Νομού Μαγνησίας 
για την εκτέλεση των ιδίων σκοπών. 

Στον Τπουργό Εσωτερικών και Υπουργό Οικονομικών, αναθέτουμε 
τη δημοσίευση και εκτέλεση του παρόντος διατάγματος. 

Αθήνα, 1 Απριλίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΟΙΚΟΝΟΜΙΚΟΝ 

ΝΙΚΟΛΑΟΣ ΚΛΕΙΤΟΣ ΙΩΑΝΝΗΣ ΠΑΛΑΙΟΚΡΑΣΣΑΣ 

( 2 ) 

Έγκριση σύστασης του κοινωφελούς ιδρύματος με την επωνυμία «ΙΩ- 

ΑΝΝΕΙΟΝ ΙΔΡΥΜΑ ΥΠΟΤΡΟΦΙΩΝ ΑΝΑΠΗΡΩΝ ΙΩΑΝΝΗ Γ. 

ΠΑΤΕΣΤΗ» και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 20.7.1977 ιδιόγραφη διαθήκη του Ιωάννη Γεωργίου 
Πατεστή, που δημοσιεύθηκε με το αριθ. 3941/20.11.1987 πρακτικό 
του Μον. Πρωτοδικείου Αθηνών, με την οποία συστήθηκε κοινωφελές 
ίδρυμα με την επωνυμία «ΙΩΑΝΝΕΙΟΝ ΙΔΡΥΜΑ ΥΠΟΤΡΟΦΙΩΝ 
ΑΝΑΠΗΡΩΝ ΙΩΑΝΝΗ Γ. ΠΑΤΕΣΤΗ» και με έδρα την Ν. Ιωνία Αττι¬ 
κής· 

2. Τις διατάξεις των άρθρων: α)95 και 98 του Α.Ν. 2039/1939. 

β) 101 και 119 του Εισαγωγικού Νόμου του Αστικού Κώδικα και γ) 
108 και 110 του Αστικού Κώδικα. 

3. Την από 12.11.1991 γνωμοδότηση του Συμβουλίου Εθνικών 
Κληροδοτημάτων. 

Με πρόταση των Υπουργών Οικονομικών και Εθνικής Παιδείας και 
Θρησκευμάτων, αποφασίζουμε: 

Άρθρο μόνο. 

1. Εγκρίνουμε τη σύσταση του κοινοφελούς ιδρύματος με την επωνυ¬ 
μία «ΙΩΑΝΝΕΙΟΝ ΙΔΡΥΜΑ ΥΠΟΤΡΟΦΙΩΝ ΑΝΑΠΗΡΩΝ ΙΩΑΝΝΗ 
Γ. ΠΑΤΕΣΤΗ», η οποία έγινε από τον Ιωάννη Γεωργ. Πατεστή με την 
από 20.7ιΙ977 ιδιόγραφη διαθήκη του, η οποία δημοσιεύθηκε με το 
αριθ. 3941/20.11.1987 πρακτικό του Μον. Πρωτοδικείου Αθη¬ 
νών. 

Το ίδρυμα τούτο αποτελεί Νομικό Πρόσωπο Ιδιωτικού Δικαίου, υπά¬ 
γεται στην εποπτεία και τον έλεγχο των Υπουργών Οικονομικών και 
Εθνικής Παιδείας και Θρησκευμάτων και διέπεται από τις διατάξεις της 
παραπάνω συστατικής του πράξης, του παρακάτω οργανισμού, του 
Α.Ν. 2039/1939 και των διαταγμάτων που εκδόθηκαν ή θα εκδοθούν, 
σε εκτέλεση του Νόμου τούτου. 

2. Κυρώνουμε τον οργανισμό διοίκησης και διαχείρισης του ιδρύμα¬ 
τος τούτου, που αποτελείται από δεκατέσσερα (14) άρθρα και καταχω¬ 
ρίζεται παρακάτω: 

- ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος με την επωνυμία 
«ΙΩΑΝΝΕΙΟΝ ΙΔΡΥΜΑ ΥΠΟΤΡΟΦΙΩΝ ΑΝΑΠΗΡΩΝ ΙΩΑΝΝΗ Γ. 

ΠΑΤΕΣΤΗ». 

Άρθρο 1. 

Μορφή - Επωνυμία - Έδρα - Σφραγίδα. 

1. Το κοινωφελές ίδρυμα με την επωνυμία «ΙΩΑΝΝΕΙΟΝ ΙΔΡΥΜΑ 
ΥΠΟΤΡΟΦΙΩΝ ΑΝΑΠΗΡΩΝ ΙΩΑΝΝΗ Γ. ΠΑΤΕΣΤΗ», που συστή¬ 
θηκε από τον Ιωάννη Γ. Πατεστή με την από 20.7.1977 ιδιόγραφη 
διαθήκη του, η οποία δημοσιεύθηκε με το αριθ. 3941/20.1*1.1987 
πρακτικό του Μον. Πρωτοδικείου Αθηνών αποτελεί Νομικό Πρόσωπο 
Ιδιωτικού Δικαίου και διέπεται από τις διατάξεις της παραπάνω συστα¬ 
τικής πράξης, του παρόντος οργανισμού, του Α.Ν. 2039/1939, όπως 
κάθε φορά ισχύει ο Νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του Νόμου τούτου. 

2. Έδρα του ιδρύματος είναι η Νέα Ιωνία Αττικής. 

3. Η σφραγίδα του ιδρύματος είναι στρογγυλή και αναγράφει περιμε¬ 
τρικά μέσα σε πλαίσιο, την επωνυμία του ιδρύματος και στο μέσον αυτής 
την έδρα και το έτος έγκρισης της σύστασής του. 

Άρθρο 2. 

Σκοπός. 

Σκοπός του ιδρύματος είναι η χορήγηση υποτροφιών, χωρίς διαγω¬ 
νισμό, σε τρεις φοιτητές που είναι οικονομικά αδύνατοι, έχουν αναπηρία 
κάτω άκρων σε ποσοστό 100% και διακρίνονται για την επίδοσή τους 


στα μαθήματα, για τη συνέχιση των σπουδών τους σε Πανεπιστημιακές 
Σχολές. 

Άρθρο 3. 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι φοιτητές Πανεπιστημιακών Σχο¬ 
λών, οι οποίοι είναι οικονομικά αδύνατοι, έχουν αναπηρία κάτω άκρων 
σε ποσοστό 100% και διακρίνονται για την επίδοσή τους στα μαθήματα 
της σπουδής τους. 

2. Η επιλογή και ανακήρυξη των υποτροφιών γίνεται χωρίς διαγωνι¬ 
σμό, σύμφωνα με τις διατάξεις της συστατικής πράξης του ιδρύματος, 
του παρόντος οργανισμού, του Α.Ν. 2039/1939 και του από 
18.8.1941 Καν. Δ/τος (ΦΕΚ 286/Α/23.8.1941). 

Άρθρο 4. 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου καθορίζεται με 
απόφαση του Διοικητικού Συμβουλίου, ανάλογα με το ύψος των καθα¬ 
ρών εσόδων του ιδρύματος και τον αριθμό των υποτρόφων, πάντοτε 
όμως μέσα στα όρια που ορίζονται από τις διατάξεις του άρθρου 54 του 
Α.Ν. 2039/1939 και του άρθρου 28 του από 18.8.1941 σχετικού 
Κανονιστικού Διατάγματος. 

2. Οι υποτροφίες καταβάλλονται στους δικαιούχους σύμφωνα με τις 
διατάξεις των άρθρων 22, 24, 25, 26 και 27 του από 18.8.41 Καν. 
Δ/τος (ΦΕΚ 286/Α/23.8.1941). 

3. Η χορήγηση της υποτροφίας διακόπτεται όταν συντρέχουν οι 
προϋποθέσεις που ορίζονται από τις διατάξεις της συστατικής πράξης 
του ιδρύματος και του άρθρου 29 του παραπάνω Κανονιστικού Διατάγ¬ 
ματος, οι οποίες διαπιστώνονται με πράξη του Διοικητικού Συμβουλίου 
του ιδρύματος, που έχει υποχρέωση να παρακολουθεί την όλη πορεία 
των σπουδών των υποτρόφων και να αξιώνει απ’ αυτούς την υποβολή, 
κάθε έτος, αποδεικτικών στοιχείων της επίδοσής τους. 

Άρθρο 5. 

Περιουσία - Πόροι. 

1. Περιουσία του Ιδρύματος αποτελούν: 

α) Η ψιλή κυριότητα ενός διαμερίσματος (αριθ. Β - 2) επιφάνειας 92 
τετραγωνικών μέτρων, το οποίο βρίσκεται στο Β' όροφο της πολυκατοι¬ 
κίας οδού Μπουμπουλίνας 12 του Δήμου Χολαργού Αττικής και αποτε- 
λείται από τρία δωμάτια και λοιπούς βοηθητικούς χώρους, που περι- 
γράφονται αναλυτικά στο αριθ. 41389/1.3.1977 συμβόλαιο του συμ¬ 
βολαιογράφου Αθηνών Ευαγγέλου Δαμιανού Ζώγλου. 

β) Ένα διαμέρισμα (αριθ. Β - 4), επιφάνειας 92 τετραγωνικών μέ¬ 
τρων, το οποίο βρίσκεται στο Β' όροφο της αυτής ως άνω πολυκατοικίας 
και αποτελείται από τα τρία δωμάτια και λοιπούς βοηθητικούς χώρους, 
που περιγράφονται αναλυτικά στο παραπάνω συμβόλαιο. 

Ένα διαμέρισμα (αριθ. Δ - 3), επιφάνειας 95 τετραγωνικών μέτρων, 
το οποίο βρίσκεται στο Δ' όροφο της ιδίας ως άνω πολυκατοικίας και 
αποτελείται από τρία δωμάτια και λοιπούς βοηθητικούς χώρους, που 
περιγράφονται αναλυτικά στο παραπάνω συμβόλαιο. 

2. Πόροι του ιδρύματος είναι: 

α) Τα εισοδήματα από την εκμετάλλευση των περιουσιακών του στοι¬ 
χείων. 

β) Οι τόκοι από τις καταθέσεις του σε Τράπεζες ή άλλους Πιστωτι¬ 
κούς Οργανισμούς. 

γ) Οι χρηματικές παροχές ή επιχορηγήσεις, καθώς και οι κληρονο¬ 
μιές, 

κληροδοσίες και δωρεές, οποιουδήποτε φυσικού ή Νομικού Προσώπου 
προς αυτό. 

Άρθρο 6 

Διοίκηση. 

1. Το Ίδρυμα διοικείται από πενταμελές Διοικητικό Συμβούλιο που 
αποτελείται από τους: 

α) Θησέα Σπυρίδωνα Κυπριώτη, ιερέα, 
β) Νικήτα Θεοδώρου Θεοδωρίδη, λογιστή, 
γ) Ησαΐα Ιωάννη Γιαβρόγλου, θεολόγο, 
δ) Γεώργιο Ευάγγελο Μποροβίλο, οικονομολόγο και 
ε) Γιάννη Φιλίππου Μαρκότση, θεολόγο. 

2. Τα μέλη του Διοικητικού Συμβουλίου ορίζουν με πράξη τους, 
έπειτα από ψηφοφορία, τον Πρόεδρο, τον Αντιπρόεδρο, το Γραμματέα 
και τον Ταμία. 

3. Σε περίπτωση αποποίησης, παραίτησης, έκπτωσης, ανικανότη¬ 
τας, θανάτου ή αντικατάστασης, για οποιοδήποτε νόμιμο λόγο, κάποιου 
από τα μέλη του Διοικητικού Συμβουλίου, η κενή θέση συμπληρώνεται 
με απόφαση των υπολοίπων μελών, σύμφωνα με τις διατάξεις του άρ¬ 
θρου 99 του Α.Ν. 2039/1939. 

4. Το Διοικητικό Συμβούλιο συνεδριάζει τακτικά κάθε δύο (2) μήνες 
και έκτακτα οπότε το ζητήσει ο Πρόεδρος ή ένα από τα μέλη του, με 
γραπτή αίτησή τους προς τον Πρόεδρο, πάντοτε όμως έπειτα από πρό¬ 
σκληση του Προέδρου. 

5. Το Διοικητικό Συμβούλιο βρίσκεται σε απαρτία όταν τα παρόντα 
μέλη είναι περισσότερα από τα απάντα. Μεταξύ των παρόντων πρέπει 
υποχρεωτικά να είναι και ο Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνονται κατά 
πλειοψηφία των παρόντων μελών και σε περίπτωση ισοψηφίας υπερ- 
σχύει η γνώμη με την οποία συντάσσεται ο Πρόεδρος: 

7. Σε περίπτωση που κάποιο μέλος του Διοικητικού Συμβουλίου 
απουσιάζει αδικαιολόγητα από τρεις (3) συνεχείς συνεδριάσεις, θεωρεί¬ 
ται ότι έχει παραιτηθεί και η κενή θέση αυτού συμπληρώνεται κατά τα 
οριζόμενα στην παρ. 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου τηρούνται πρα¬ 
κτικά, στα οποία καταχωρίζονται όλες οι αποφάσεις που λαμβάνονται 
από αυτό, καθώς και η γνώμη των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέχουν στη συνε¬ 
δρίαση. 

9. Τα μέλη του Διοικητικού Συμβουλίου προσφέρουν τις υπηρεσίες 
τους χωρίς αμοιβή. Δικαιούνται όμως οδοιπορικών ή άλλων εξόδων 
που δαπάνησαν για την εκτέλεση υπηρεσίας του ιδρύματος, εφόσον έγι¬ 
ναν έπειτα από ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 7. 

Αρμοδιότητες Διοικητικού Συμβουλίου. 

1. Το Διοικητικό Συμβούλιο διοικεί και διαχειρίζεται την περιουσία 
του ιδρύματος και γενικά αποφασίζει για κάθε θέμα που αφορά στη διοί¬ 
κηση και στη λειτουργία του, τη διάθεση των πόρων αυτού, καθώς και 
για κάθε ενέργεια που σχετίζεται με την εκπλήρωση του σκοπού του, 
πάντοτε όμως σύμφωνα με τις διατάξεις της συστατικής πράξης, του 
παρόντος οργανισμού του Α.Ν. 2039/1939 και των διαταγμάτων που 
εκδόθηκαν ή θα εκδοθούν σε εκτέλεση του Νόμου τούτου, καθώς και 
των λοιπών σχετικών Νόμων και Διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για έγκριση στην 
αρμόδια από το Νόμο Αρχή (Υπουργό Οικονομικών ή Νομάρχη Ανατο¬ 
λικής Αττικής) τον προϋπολογισμό και απολογισμό του ιδρύματος, σύμ¬ 
φωνα με τις διατάξεις των άρθρων 101 και 102 του Α.Ν. 2039/1939 
και του από 20.12.1939 Β. Δ/τος (ΦΕΚ 552/Α/22.12.1939). Μαζί 
με τον απολογισμό καταρτίζει, ψηφίζει και υποβάλλει και το γενικό ισο¬ 
λογισμό του ενεργητικού και του παθητικού του ιδρύματος. 

β) Αποφασίζει την πρόσληψη του αναγκαίου προσωπικού του ιδρύμα¬ 
τος, με την προϋπόθεση όμως ότι υπάρχει αντίστοιχη πίστωση στον 
εγκεκριμένο προϋπολογισμό του. Προσδιορίζει τα δικαιώματα, τις υπο¬ 
χρεώσεις και τα ειδικότερα καθήκοντα του παραπάνω προσωπικού, κα¬ 
θώς και την αμοιβή του, σύμφωνα με τους όρους των συλλογικών συμ¬ 
βάσεων εργασίας και τις διατάξεις γενικότερα της εργατικής νομοθε¬ 
σίας. 

γ) Αποφασίζει για κάθε θέμα που έχει σχέση με την εύρυθμη λειτουρ¬ 
γία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονομιών, κληροδο¬ 
σιών και δωρεών, καθώς και για την ανακήρυξη ευεργετών και δωρη¬ 
τών του ιδρύματος. 

Άρθρο 8. 

Αρμοδιότητες Προέδρου. 

1. Ο Πρόεδρος του Διοικητικού Συμβουλίου του ιδρύματος: 

α) Εκπροσωπεί τούτο στα Δικαστήρια, στις Αρχές, καθώς και στις 
σχέσεις του με κάθε τρίτο, αυτοπροσώπως ή με πρόσωπο που ορίζεται 
απ’ αυτόν και εγκρίνεται με απόφαση του Διοικητικού Συμβουλίου. 


β) Συγκαλεί το Διοικητικό Συμβούλιο σε τακτικές και έκτακτες συνε¬ 
δριάσεις, κηρύσσει την έναρξη και λήξη αυτών και διευθύνει τις συζητή¬ 
σεις. Οι προσκλήσεις για συνεδρίαση στέλνονται στα μέλη του Διοικητι¬ 
κού Συμβουλίου δέκα (10) τουλάχιστον μέρες πριν από τη συνεδρίαση. 

γ) Καταρτίζει, βοηθούμενος από το Γ ραμματέα, την ημερήσια διά¬ 
ταξη των θεμάτων που θα συζητηθούν, την οποία και υπογράφει. 

Θέμα ου δεν περιλαμβάνεται σ’ αυτήν δεν συζητείται, εκτός αν πρό¬ 
κειται για επείγουσα υπόθεση και συμφωνήσει γι’ αυτό η πλειοψηφία 
των παρόντων μελών του Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της συζήτησης. 
Μπορεί όμως, όποτε κρίνει σκόπιμο, να αναθέτει την εισήγηση διαφό¬ 
ρων θεμάτων σε άλλο μέλος του Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγγραφα του 
ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη που προβλέπε- 
ται στον εγκεκριμένο προϋπολογισμό και 

ζ) Ασκεί εποπτεία και έλεγχο στο προσωπικό του ιδρύματος, εκτελεί 
τις αποφάσεις του Διοικητικού Συμβουλίου και ενεργεί σύμφωνα με τις 
ειδικές εξουσιοδοτήσεις και εντολές αυτού. 

2) Τον Πρόεδρο, όταν απουσιάζει ή κωλύεται, αναπληρώνει ο Αντι¬ 
πρόεδρος και σε περίπτωση απουσίας ή κωλύματος τούτου, άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 9. 

Αρμοδιότητες Γραμματέα. 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του ιδρύματος προς 
τρίτους. 

β) Φροντίζει για τη σύνταξη των πρακτικών του Διοικητικού Συμ¬ 
βουλίου. 

γ) Διεκπεραιώνει την αλληλογραφία και 

δ) Φυλάττει τα έγγραφα, τα βιβλία (εκτός από τα διαχειριστικά) και 
τη σφραγίδα του ιδρύματος και ευθύνεται για την καταστροφή ή την 
απώλεια τούτων. 

2. Ο Γραμματέας μπορεί, εφόσον κρίνεται αιτιολογημένα απαραί¬ 
τητο από το Διοικητικό Συμβούλιο (λόγω ειδικών συνθηκών), να βοη- 
θείται από υπάλληλο του ιδρύματος, την ευθύνη όμως για τις ενέργειες 
τούτου φέρει πάντορε ο ίδιος. 

3. Το Γραμματέα, όταν απουσιάζει ή κωλύεται, αναπληρώνει άλλο 
μέλος του Διοικητικού Συμβουλίου που ορίζεται με απόφαση αυτού. 

Άρθρο 10. 

Ο 

Αρμοδιότητες Ταμία. 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και υπογράφοντας 
σχετικές αριθμημένες διπλότυπες αποδείξεις. 

β) Καταθέτει τα έσοδα του ιδρύματος, σε ένα από τα πιστωτικά ιδρύ¬ 
ματα που ορίζονται στο άρθρο 73 του Α.Ν. 2039/1939, έχοντας την 
ευχέρεια να παρακρατεί από αυτά ένα μικρό ποσό, που είναι αναγκαίο 
για την πληρωμή έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητικού Συμβουλίου 
στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή του Προέ¬ 
δρου ή του νόμιμου αναπληρωτή του. 

δ) Τηρεί και φυλλάττει τα διαχειριστικά βιβλία και στοιχεία του ιδρύ¬ 
ματος. 

ε) Φροντίζει για την έγκαιρη κατάρτιση και υποβολή "στο Διοικητικό 
Συμβούλιο των σχεδίων προϋπολογισμού, απολογισμού και ισολογι¬ 
σμού του ιδρύματος. 

2) Τον Ταμία, όταν απουσιάζει ή κωλύεται, αναπληρώνει άλλο μέλος 
του Διοικητικού Συμβουλίου που ορίζεται με απόφαση αυτού. 

Άρθρο 11. 

Οικονομική διαχείριση. 

1. Η οικονομική διαχείριση του ιδρύματος περιλαμβάνει ετήσια πε¬ 
ρίοδο, η οποία αρχίζει την 1η Ιανουάριου και λήγει την 31η Δεκεμβρίου 
του ίδιου έτους. 

Κατ’ εξαίρεση, η πρώτη διαχειριστική περίοδος αρχίζει από την 
ημέρα δημοσίευσης στην Εφημερίδα της Κυβερνήσεως του σχετικού Π. 

Δ/τος έγκρισης της σύστασης του ιδρύματος, η οποία μπορεί να παρα- 
ταθεί μέχρι την 31η Δεκεμβρίου του επόμενου ημερολογιακού έτους, με 
απόφαση του Διοικητικού Συμβουλίου που λαμβάνεται στην πρώτη συ¬ 
νεδρίασή του. 

2. Η οικονομική διαχείριση γίνεται με βάση προϋπολογισμό και απο¬ 
λογισμό εσόδων και εξόδων, που καταρτίζονται σύμφωνα με τις διατά¬ 
ξεις των άρθρων 101 και 102 του Α.Ν. 2039/1939 και του από 
20.12.1939 σχετικού Δ/τος (ΦΕΚ 552/Α/22.12.1939). 

Άρθρο 12. 

Βιβλία και στοιχεία. 

1. Το ίδρυμα τηρεί υποχρεωτικά τα ακόλουθα βιβλία και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού Συμβουλίου. 

γ) Βιβλίο λογιστικής παρακολούθησης, στο οποίο καταχωρίζονται με 
χρονολογική σειρά και με λογιστική τάξη, όλα τα έσοδα και έξοδα του 
ιδρύματος που πραγματοποιούνται στη διάρκεια της χρήσης. 

δ) Βιβλίο - μητρώο υποτρόφων, στο οποίο καταχωρίζονται τα ονό¬ 
ματα των υποτρόφων, η σχολή που φοιτούν, ο χρόνος και το ποσό της 
υποτροφίας κάθε υποτρόφου και τα λοιπά στοιχεία, τα οποία ορίζονται 
από τις διατάξεις του άρθρου 34 του από 18.8.1941 Καν. Δ/τος και 

στ) Στελέχή αριθμημένων διπλοτύπων αποδείξεων είσπραξης και 
ενταλμάτων πληρωμής, θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το Διοικητικό Συμ¬ 
βούλιο αποφασίζει την τήρηση και άλλων βιβλίων και στοιχείων, τα 
οποία κρίνει ότι είναι απαραίτητα για την παρακολούθηση της διαχείρι¬ 
σης της περουσίας του ιδρύματος και της εκτέλεσης των σκοπών του. 

Άρθρο 13. 

Τροποποίηση Οργανισμού. 

Ο Οργανισμός του ιδρύματος μπορεί να τροποποιηθεί ή να συμπλη¬ 
ρωθεί με Προεδρικό Διάταγμα, σύμφωνα με τις διατάξεις των άρθρων 
98 του Α.Ν. 2039/1939 και 110 και 119 του Αστικού Κώδικα, 
ύστερα από πρόταση του Διοικητικού Συμβουλίου αυτού. 

Άρθρο 14. 

Διάλυση του ιδρύματος - Τύχη περιουσίας αυτού. 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιοδήποτε λόγο, η 
περιουσία του περιέρχεται σε κοινωφελή ιδρύματα παρεμφερούς σκοπού, 
που επιλέγονται από το Διοικητικό Συμβούλιο του ιδρύματος. 

Στους Υπουργούς Οικονομικών και Εθνικής Παιδείας και Θρησκευ¬ 
μάτων, αναθέτουμε τη δημοσίευση και εκτέλεση του παρόντος διατάγ¬ 
ματος. 

Αθήνα, 1 Απριλίου 1992 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΙΩΑΝΝΗΣ ΠΑΛΑΙΟΚΡΑΣΣΑΓ ΓΕΩΡΓΙΟΣ ΣΟΥΦΛΙΑΙ 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Φ. 471.11/39/473522 - (3) 

Πλήρωση δύο (2) Θέσεων Μονίμου Προσωπικού Κλάδου ΔΕ Ένδυσης 
- Υπόδησης στο ΥΕΘΑ/ΓΕΣ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 

ΕΘΝΙΚΗΣ ΑΜΥΝΗΣ 

Έχοντας υπόψη: 

α. Τις διατάξεις του Ν. 2026/ΦΕΚ 43 ΤΑ'/23.3.92 (άρθρο 21 
παρ. 2). 

β. Τις διατάξεις του Ν. 1735/ΦΕΚ 195 ΤΑ'/11.11.87. 
γ. Τις διατάξεις του Π.Δ. 390/89 «Οργανισμός Πολιτικού Προσω¬ 
πικού ΥΕΘΑ» (ΦΕΚ 170 ΤΑ'/16.6.89). 

δ. Τις με αριθμό 28 και 29/20.2.92 Αποφάσεις του Πρωθυπουργού 
με τις οποίες εγκρίθηκε η κατ’ εξαίρεση του μέτρου αναστολής, πλή¬ 


ρωση δύο (2) θέσεων Μονίμου Πολιτικού Προσωπικού στο ΥΕΘΑ/ 
ΓΕΣ. 

ε. Τις επιτακτικές ανάγκες, την ιδιαιτερότητα των ειδικοτήτων και 
το επείγον, αποφασίζουμε: 

Εξαιρούμε από τη διαδικασία πρόσληψης προσωπικού στο Δημόσιο 
Τομέα που προβλέπεται από τις διατάξεις του Ν. 1735/87 την πλή¬ 
ρωση δύο (2) θέσεων μονίμου πολιτικού προσωπικού. Κλάδου ΔΕ Έν¬ 
δυσης - Υπόδησης, ειδικότητας μιας (1) θέσεως υποδηματοποιού και 
μια (1) θέσεως κοπτικής - ραπτικής, στο ΥΕΘΑ/ΓΕΣ, που εγκρίθηκαν 
με τις υπ’ αριθ. 28 και 29/20.2.92, Αποφάσεις του Πρωθυπουρ¬ 
γού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΣΩΤΗΡΙΟΣ ΚΟΥΒΕΛΑΣ ΙΩΑΝΝΗΣ ΒΑΡΒΙΤΣΙΩΤΗΣ 

, - ♦ - 

Αριθ. 1020199/241/0015 (4) 

Μετάθεση χρόνου έναρξης υποχρεωτικής χρήσης φορολογικών ταμεια- 

κών μηχανών για τους υπόχρεους που τηρούν βιβλίο αποθήκης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψή: 

1. Τις διατάξεις της παραγράφου 2 του άρθρου 1 του Ν. 1809/ 
1988 (ΦΕΚ Α.222). 

2. Τις διατάξεις των περιπτ. η’ και θ' του άρθρου 49 του Κ.Φ.Σ. 
(Π.Δ. 99/1977, ΦΕΚ Α. 34), όπως ισχύουν. 

3. Την απόφασή μας 1006568/ΠΟΛ. 1014/18.1.1991 (ΦΕΚ Β 
66), με την οποία καθιερώθηκε η υποχρέωση χρησιμοποίησης ταμεια¬ 
κών μηχανών του Ν. 1809/1988 από ορισμένες κατηγορίες επιτηδευ- 
ματιών σε συγκεκριμένες περιοχές της χώρας. 

4. Το γεγονός ότι εκκρεμούν στην Επιτροπή του άρθρου 7 του Ν. 
1809/1988 αιτήσεις επιτηδευματιών που τηρούν βιβλίο αποθήκης για 
χορήγηση έγκρισης ταμειακών συστημάτων δικτύου Η/Υ 6 ταμεικών 
μηχανών, σύμφωνα με τα οριζόμενα στις διατάξεις του άρθρου 1 του Ν. 
1809/1988, όπως ισχύουν μετά τη συμπλήρωση και τροποποίησή 
τους με τις διατάξεις του Ν. 1914/90 (άρθ. 14), καθώς και το γεγονός 
ότι πολλοί υπόχρεοι επιτηδευματίες που τηρούν βιβλίο αποθήκης δεν 
κατέστη δυνατόν έγκαιρα να προσαρμόσουν το σύστημα έκδοσης απο¬ 
δείξεων στις απαιτήσεις του Ν. 1809/1988 και του Κ.Φ.Σ. κρίνεται 
απαραίτητη η μετάθεση του χρόνου έναρξης της σχετικής υποχρέωσης, 
ώστε να παρασχεθεί ο αναγκαίος χρόνος προετοιμασίας των υποχρέων 
για την ομαλή και χωρίς προβλήματα εφαρμογή του μέτρου, αποφασί¬ 
ζουμε: 

1. Μεταθέτουμε την ημερομηνία έναρξης της υποχρεωτικής χρησι¬ 
μοποίησης εγκεκριμένων φορολογικών ταμειακών μηχανών ή άλλων 
ταμειακών συστημάτων από την 1η Μαρτίου στην 31 Μαΐου 1992 για 
τους υπόχρεους που τηρούν βιβλίο αποθήκης και έχουν υποχρέωση στις 
εκδιδόμενες κατά τις διατάξεις του Κ.Φ.Σ. αποδείξεις να αναγράφουν 
την ποσότητα και το είδος των πωλούμενων αγαθών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Μαρτίου 1992 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

-♦- 

Αριθ. 11931 (5) 

Κήρυξη υποχρεωτικής της από 20.2.92 ΣΣΕ των εργαζομένων Λιθο¬ 
γράφων όλης της χώρας. 

Ο ΓΕΝ. ΓΡΑΜΜΑΤΕΑΣ 
ΤΟΥ ΥΠΟΥΡΓΕΙΟΥ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 

2 του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 19ης Μαρτίου 1992. 


ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


2707 


4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

5. Την αριθ. 100919/90 απόφαση του Υπουργού Εργασίας, για τη 
μεταβίβαση αρμοδιοτήτων στο Γενικό Γραμματέα του Υπουργείου Ερ¬ 
γασίας, αποφασίζουμε: 

1. Κηρύσσουμε υποχρεωτική την από 20 Φεβρουάριου 1992 Σ.Σ.Ε. 
των εργαζομένων Λιθογράφων όλης της χώρας για όλους τους εργοδό¬ 
τες και εργαζόμενους του κλάδου που αφορά αυτή. 

2. Η ισχύς της απόφασης αυτής αρχίζει από 21 Φεβρουάριου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 

Ο ΓΕΝΙΚΟΣ ΓΡΑΜΜΑΤΕΑΣ 

ΙΩΑΝΝΗΣ ΣΤΕΦΑΝΟΥ 
-♦- 

Αριθ. 11910 (6) 

Κήρυξη υποχρεωτικής της από 23.7.91 ΣΣΕ των εργατοτεχνιτών 
πλαστικών όλης της χώρας. 

Ο ΓΕΝ. ΓΡΑΜΜΑΤΕΑΣ 
ΤΟΥ ΥΠ. ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 19ης Μαρτίου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

5. Την αριθ. 100919/90 απόφαση του Υπουργού Εργασίας, για τη 
μεταβίβαση αρμοδιοτήτων στο Γενικό Γραμματέα του Υπουργείου Ερ¬ 
γασίας, αποφασίζουμε: 

1. Κηρύσσουμε υποχρεωτική την από 23 Ιουλίου 1991 Σ.Σ.Ε. των 
εργατοτεχνιτών πλαστικών όλης της χώρας για όλους τους εργοδότες 
και εργαζομένους του κλάδου που αφορά αυτή. 


2. Η ισχύς της απόφασης αυτής αρχίζει από 30 Οκτωβρίου 1991. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Μαρτίου 1992 

Ο ΓΕΝΙΚΟΣ ΓΡΑΜΜΑΤΕΑΣ 

ΙΩΑΝΝΗΣ ΣΤΕΦΑΝΟΥ 

Αριθ. 12099 (7) 

Κήρυξη υποχρεωτικής της από 3.3.92 ΣΣΕ των εργατών - εργατριών 
υποδηματοποιίας όλης της χώρας. 

Ο ΓΕΝ. ΓΡΑΜΜΑΤΕΑΣ 

ΤΟΥ ΥΠ. ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 2 του άρθρου 11 του Ν. 1876/90. 

2. Τις διατάξεις της απόφασης 80386/90 Υπουργών Προεδρίας της 
Κυβέρνησης και Εργασίας, που εκδόθηκε κατ’ εξουσιοδότηση της παρ. 
2 του άρθρου 81 του Ν. 1892/90. 

3. Τη γνώμη που εξέφρασε το Ανώτατο Συμβούλιο Εργασίας κατά 
τη συνεδρίασή του της 26ης Μαρτίου 1992. 

4. Τα στοιχεία του φακέλλου από τα οποία προκύπτει ότι συντρέχουν 
οι αριθμητικές προϋποθέσεις για την κήρυξη υποχρεωτικής της πιο 
πάνω Σ.Σ.Ε., δηλαδή ότι οι δεσμευόμενοι εργοδότες απασχολούν το 
51% των εργαζομένων του κλάδου. 

5. Την αριθ. 100919/90 απόφαση του Υπουργού Εργασίας, για τη 
μεταβίβαση αρμοδιοτήτων στο Γενικό Γραμματέα του Υπουργείου Ερ¬ 
γασίας, αποφασίζουμε: 

1. Κηρύσσουμε υποχρεωτική την από 3 Μαρτίου 1992 Σ.Σ.Ε. των 
εργατών - τριών υποδημάτοποιίας όλης της χώρας για όλους τους ερ¬ 
γοδότες και εργαζομένους του κλάδου που αφορά αυτή. 

2. Η ισχύς της απόφασης αυτής αρχίζει από 4 Μαρτίου 1992. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 2 Απριλίου 1992 

Ο ΓΕΝΙΚΟΣ ΓΡΑΜΜΑΤΕΑΣ 

ΙΩΑΝΝΗΣ ΣΤΕΦΑΝΟΥ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ ΘΒ 

λειτουργούν καθημερινά από 8.00’ έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ Καποδιστρίόυ 25 τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 60. Από 9 σελίδες μέχρι 16 δρχ. 100, από 17 έως 24 δρχ, 120 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 40 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α’ 

Δρχ. 

13.000 

β) 

» » 

» 

Β’ 

» 

23.000 

γ) 

» » 

» 

Γ' 

» 

7.000 

δ) 

» » 

» 

Δ' 

» 

22.000 

ε) 

» » 

» 

Αναπτυξιακών Πράξεων 

» 

15.000 

στ) 

» » 

» 

Ν.Π.Δ.Δ. 

» 

7.000 

ζί 

» » 

» 

ΠΑΡΑΡΤΗΜΑ 

» 

4.000 

η) 

» » 

» 

Δελτ. Εμπ.& Βιομ. Ιδ. 

» 

7.000 

θ) 

» » 

» 

Αν. Ειδικού Δικαστηρίου 

» 

2.000 

ι) 

» » 

» 

Α.Ε. & Ε.Π.Ε. 

» 

50.000 

ια) Για όλα τα Τεύχη 

» 

1ΟΟ.0ΟΟ 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 650 

» 1.150 

» 350 

» 1.100 

» 750 

» 350 

» 200 

» 350 

» 100 

» 2.500 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















